**Termat e Referencës (TR)**

**Programi për Grantet e Vogla për Bunën Faza II**

1. **Informacioni për sfondin kontekstor**

Zyra Rajonale e IUCN-së për Europën Lindore dhe Azinë Qendrore (ECARO), së bashku me organizatat partnere – PAP/RAC dhe INCA është përgjegjëse për zbatimin e Programit të Granteve të Vogla (PGV) për OJQ-të, Organizatat e Shoqërisë Civile, Universitetin dhe komunitetet e zonës të cilat banojnë brenda Peizazhit të Mbrojtur Lumi Buna-Velipojë (PMLBV) të ndodhur në Bashkinë e Shkodrës në veriperëndim të Shqipërisë. Programi financohet nga Fondacioni MAVA.

PGV-ja është pjesë e Projektit për Mbrojtjen e Deltës së Bunës (www.livingbuna.org). Qëllimi i përgjithshëm i projektit është të sigurojë ruajtjen afatgjatë të llojeve dhe habitateve në Peizazhin e Mbrojtur Lumi Buna-Velipojë me theksin e veçantë në ndalimin ose zvogëlimin e ndjeshëm të zhvillimit të paqëndrueshëm dhe shpërdorimit të ujit. Për të adresuar këto kërcënime janë planifikuar të merren masa për zonën në bazë të Programit për Grantet e Vogla.

1. **Objektivi i Programit për Grantet e Vogla**

Qëllimi i Programit për Grantet e Vogla është të mbështesë praktikat e qëndrueshme duke financuar iniciativat e gjelbra të bizneseve vendore, restaurimin e ekosistemit dhe habitateve që kontribuojnë në zhvillimin e qëndrueshëm të rajonit duke mbështetur në të njëjtën kohë ruajtjen e Peizazhit të Mbrojtur. Të gjitha veprimet duhet të jenë në përputhje me objektivat e Peizazhit të Mbrojtur duke ndihmuar kështu zbatimin e Planit të Menaxhimit. Ato kanë për qëllim ruajtjen e vlerave ekologjike dhe kulturore, duke zhvilluar njëkohësisht potencialin e pashfrytëzuar të veprimtarive ekonomiko-shoqërore të lidhura drejtpërdrejt me përdorimin e qëndrueshëm të shërbimeve të ofruara nga ekosistemi ekzistues.

1. **Produktet e Programit për Grantet e Vogla**

Produktet kryesore të kësaj veprimtarie janë:

* Projekte të financuara dhe të zbatuara
* Raporti i zbatimit të programit për Grantet e vogla

1. **Vlerësimi i propozimeve dhe kriteret për përzgjedhjen**

Pasi të jetë shpallur thirrja për marrjen e propozimeve për projekte, aplikuesit e mundshëm do të kenë në dispozicion **21 ditë** për të paraqitur propozimet e tyre. Komiteti do të vlerësojë propozimet dhe do të informojë të gjithë aplikuesit për përzgjedhjen brenda **2 javësh** nga afati i paraqitjes. Pas vendimit të Komitetit të Vlerësimit për të financuar projektin, aplikuesi do të njoftohet për vendimin pozitiv për financimin dhe më tej do t´i ofrohet nënshkrimi i kontratës për grantin e vogël.

* 1. **Komiteti i përzgjedhjes dhe vlerësimit**

Aplikimet do të vlerësohen nga një Komitet Vlerësimi. Komiteti do të përbëhet nga partnerët e projektit: IUCN-ja (Kryetari i Komitetit), PAP/RAC dhe INCA. Bashkia e Shkodrës dhe ADZM-ja do të veprojnë si vëzhgues.

Anëtarët e Komitetit të Vlerësimit janë zgjedhur dhe miratuar nga partnerët e projektit.

Partnerët e projektit janë përgjegjës për të siguruar se secili Aplikim do të trajtohet në mënyrë të drejtë dhe objektive nga Komiteti i Vlerësimit dhe se do të ndiqen të gjitha rregulloret dhe politikat e zbatueshme.

Komiteti i Vlerësimit do të shqyrtojë dhe vlerësojë aplikimet në bazë të kritereve të detyrueshme për përzgjedhjen duke përdorur tabelën e vlerësimit të hartuar posaçërisht me pikët përkatëse. Nëse kriteret e detyrueshme përmbushen, aplikuesit e suksesshëm do të zgjidhen nga Komiteti dhe rezultatet do të dërgohen tek vëzhguesit (Bashkia e Shkodrës dhe ADZM-ja) për miratimin e tyre përfundimtar.

Komiteti i Vlerësimit përbëhet nga anëtarët e mëposhtëm:

* IUCN (2 anëtarë)
* PAP/RAC
* INCA

Gjatë të gjithë procesit të zbatimit, komiteti i sapokrijuar i menaxhimit të PMLBV-së do të informohet për progresin dhe rezultatet e përzgjedhjes.

* 1. **Hapi 1: Kontrolli i lejueshmërisë**

Ky kontroll kryhet për të siguruar se propozimi përmbush të gjitha kriteret e përcaktuara në UDHËZIMET PËR ZBATIMIN E PGV-SË PËR APLIKUESIT. Ai gjithashtu përfshin një vlerësim të lejueshmërisë së veprimit. Nëse ndonjë nga informacionet e kërkuara mungon ose është i pasaktë, propozimi do të refuzohet pikërisht mbi atë bazë dhe nuk do të vlerësohet për fazën tjetër.

* 1. **Hapi 2: Shqyrtimi teknik**

Përbëhet nga:

- Shqyrtimi i aplikimeve të lejueshme duke marrë parasysh kriteret e paracaktuara të paraqitura në tabelën e pikëve dhe në bazë të udhëzimeve; dhe

- Përcaktimin e rezultatit numerik në tabelën e pikëve të hartuar nga IUCN-ja (nga 1 deri në 5, ku 1 është rezultati më i ulët dhe 5 më i larti) për secilin Aplikim dhe secilin kriter të vlerësimit, duke përfshirë vlerësimin me shkrim për secilin Aplikim të përcaktuar.

1. **Fusha e Zbatimit të Punës**

Roli dhe përgjegjësitë e anëtarëve të Komitetit të Vlerësimit janë si më poshtë:

* Nënshkruajnë deklaratat e informacionit për Kodin e Punës/Konfliktin e Interesit siç ofrohen nga IUCN-ja partneri drejtues i projektit;
* Kontrollojnë Direktivat dhe udhëzimet për Programin e Granteve të Vogla;
* Shqyrtojnë aplikimet e marra dhe diskutojnë mbi meritat e secilit aplikim gjatë takimit para procesit të përzgjedhjes, duke marrë parasysh kriteret e paracaktuara të paraqitura në tabelën e pikëve dhe në bazë të udhëzimeve;
* Përcaktojnë një rezultat numerik në tabelën e pikëve të përgatitur nga IUCN-ja (nga 1 deri në 5, ku 1 është rezultati më i ulët dhe 5 më i larti) për secilin nga Aplikimet dhe secilin kriter të vlerësimit, duke përfshirë vlerësimin me shkrim për secilin Aplikim të përcaktuar;
* Pas përfundimit të tabelës së pikëve, Komiteti i Vlerësimit do të konfirmojë Aplikimet, të cilat do të kalojnë në fazën tjetër të procesit të shqyrtimit, e cila është faza e vendimit për Financimin;
* Përzgjedhin aplikimet fituese, në fazën e financimit, në bazë të mbajtjes së pikëve të vlerës totale të të gjithë projekteve që janë poshtë buxhetit total të fondit të Granteve të vogla; dhe
* Përgatisin një vlerësim me shkrim (formular për t´u plotësuar) me listën e aplikimeve fituese dhe pikëve të vendosura.